ร้าน “เนื้อตุ๋นจักรเพ็ชร” ซึ่งมีชื่อเรื่องความอร่อยของเนื้อตุ๋นมานานแล้ว แน่นอนว่าเมนูเด็ดของร้านนั้นก็ต้องอยู่ที่เนื้อตุ๋น ความเด็ดอีกอย่างก็อยู่ที่น้ำซุปเนื้อซึ่งปรุงรสด้วยเครื่องเทศยาจีน น้ำซุปเข้มข้นคล่องคอ ชิมเนื้อเปื่อยก็นุ่มเปื่อยสมชื่อ ลูกชิ้นเนื้อเด้งแน่น เนื้อสดไม่เหนียวเคี้ยวอร่อย ส่วนเอ็นแก้วเคี้ยวกรุบ เพิ่มความจัดจ้านกันด้วยน้ำจิ้มที่เป็นน้ำส้มพริกดองสูตรพิเศษของทางร้าน รับรองว่าโดนใจแน่นอน